《冬日吴于逵孙弘先朱未央过集池上》
明代·区怀年

落木生寒霭，高轩过夕阳。惠风仍缟带，幽事惬青裳。

客有天台赋，梅分水部香。自怜衡泌欸，蒲芡待相将。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。